དེ་སྔོན་ཉི་ཧོང་སྨྱན་སྦྱོར་གྱིས་ཀྲུང་གོས་ཧྥ་ཤི་སིའི་དམག་འཁྲུལ་ལ་རྒྱལ་ཁ་ཐོབ་ནས་ལོ༧༠འཁོར་བའི་རྗེས་དྲན་ཉིན་མོའི་སྐབས་དམགས་གཟིགས་མཛད་སྒོ་ཆེན་མོ་སྤེལ་རྒྱུ་རེད་ཅེས་བཀོད་འདུགབཤད་རྒྱུན་ལ་སྐབས་དེར་ཀུན་གྱིས་ཡིད་ཆེས་དང་ཐེ་ཚོམ་གྱི་བློ་ཉིས་ཚེ་སྐྱེས་འདུགདེ་ཡང་རང་རྒྱལ་གྱིས༡༩༤༩ལོ་ནས༡༩༥༩ལོའི་བར་ལོ་རེར་རྒྱལ་སྟོན་སྐབས་དམག་གཟིགས་མཛད་སྒོ་སྤེལ་བ་དང་།༡༩༦༠ལོའི་ཟླ༩པར།ཀྲུང་གུང་ཀྲུང་དབྱང་དང་།རྒྱལ་སྲིད་སྤྱི་ཁྱབ་ཁང་གིས་བསྲི་ཚགས་གྲོན་ཆུང་དང་།བརྩོན་བསྲིས་རྒྱལ་བཙུགས་ཀྱི་བྱེད་ཐབས་གཞིར་བཟུང་ནས་རྒྱལ་སྟོན་མཛད་སྒོའི་ལམ་ལུགས་ལ་བཅོས་སྒྱུར་བྱེད་པ་ཐག་བཅད་དེ།ལོ་ལྔ་རེའི་ནང་མཛད་སྒོ་ཆུང་བ་བསྡུ་བ་དང་།ལོ་བཅུ་རེའི་ནང་མཛད་སྒོ་གཟབ་རྒྱས་བསྡུ་བ།ལོ་བཅུ་བའི་མཛད་སྒོའི་སྐབས་དམགས་གཟིགས་མཛད་སྒོ་སྤེལ་བལག་བསྟར་གནང་པ་དང་།༡༩༦༤ལོར་རྒྱལ་སྲུང་པུའུ་ཡིས་བསྒྲགས་པའི་དམག་དཔུང་གི་སྒྲིག་སྲོལ་བཀའ་རྒྱའི་ཁྲོད་ཐོག་མར་དམག་གཟིགས་མཛད་སྒོའི་དོན་ཚན་བྱུང་རེད།དེའི་རྗེས་སུ།རིག་གནས་གསར་བརྗེ་ཆེན་མོདང་བཅས་པའི་བགེགས་ཅི་རིགས་ཀྱི་དབང་གིས་ཀྲུང་གོས་བསྟུད་མར་ལོ་ངོ༢༤ཡི་རིང་རྒྱལ་སྟོན་དམག་གཟིགས་སྤེལ་མྱོང་མེད།༡༩༨༡ལོར་ཏིང་ཞའོ་ཕིང་གིས་གྲོས་འགོ་བཏོན་པ་ལྟར།ཀྲུང་གུང་ཀྲུང་དབྱང་དང་།ཀྲུང་དབྱང་དམག་ཨུད་ཀྱིས་དམག་གཟིགས་མཛད་སྒོ་བསྐྱར་གསོ་བྱེད་རྒྱུར་ཐག་བཅད་པ་མ་ཟད།༡༩༨༤ལོའི་རྒྱལ་སྟོན་ལོ༣༥འཁོར་བའི་དུས་དང་བསྟུན་བསྐྱར་སོན་རྗེས་ཀྱི་རྒྱལ་སྟོན་དམག་གཟིགས་ཐེངས་དང་པོ་སྤེལ།དེའི་རྗེས་ནས་བཟུང་དེ་སྔའི་ལོ་བཅུའི་རིང་ཐེངས་གཅིག་གི་དམག་གཟིགས་སྲོལ་རྒྱུན་རྒྱུན་བསྐྱངས་པ་རེད།༡༩༩༩ལོའི་རྒྱལ་ཁབ་བཙུགས་ནས་ལོ༥༠འཁོར་བའི་དམག་གཟིགས་མཛད་སྒོ་ཐེངས་གཅིག་སྤེལ་བ་དང་།༢༠༠༩ལོར་རྒྱལ་ཁབ་བཙུགས་ནས་ལོ༦༠འཁོར་བའི་དམག་གཟིགས་མཛད་སྒོ་ཐེངས་གཅིག་སྤེལ།གལ་ཏེ་ལོ་ངོ་བཅུའི་རིང་ཐེངས་གཅིག་གི་དམག་གཟིགས་གོམས་སྲོལ་ལྟར་གཞིགས་ན།ཐེངས་རྗེས་མའི་དམག་གཟིགས་མཛད་སྒོ་ནི༢༠༡༩ལོར་འཁེལ་ཡོད་པ་རེད།དེ་བས།དེང་ཐོག་ཕྱི་ཕྱོགས་སྨྱན་སྦྱོར་གྱི་གཏམ་ཡན་དེ་དག་གྱར་དུས་རྩོམ་པ་པོར་ཐེ་ཚོམ་ཆེན་པོ་ཡོད།